Publication: Magyar Közlöny
Issue: MK-2010-77 (Year: 2010, Number: 77)
Era: contemporary
Section: 12. melléklet a 31/2010. (V. 13.) EüM rendelethez
Paragraph Index: 592

2. Kórkép leírása A 16 éves kor előtt kezdődő, legalább 6 hete fennálló, legalább 1 ízületet érintő ízületi gyulladás esetén beszélünk juvenilis idiopathiás arthritisről (JIA). 2.1. A betegség felosztása: 2.1.1. Szisztémás forma 2.1.2. Oligoarticularis forma 2.1.3. Polyarticularis forma – rheuma factor pozitív 2.1.4. Polyarticularis forma – rheuma factor negatív 2.1.5. Arthritis psoriatica 2.1.6. Enthesitishez kapcsolódó arthritis 2.1.7. Nem besorolható 2.2. A főbb klinikai formák közül a polyarticularis JIA-ban (35%) 5 vagy több ízületet érintő szimmetrikus polyarthritis (kisízületek, nyaki gerinc érintettsége) jelentkezik, az esetek egyharmadában rheumatoid faktor pozitivitással. Az oligoarticularis JIA (45%) általában az alsó végtagok nagyízületeit érintő, aszimmetrikus, rheumatoid faktor negatív oligoarthritis. Ebben a formában uveitis is jelentkezhet. A késői forma az SPA-hoz hasonlít, sacroileitisszel járhat. A szisztémás JIA (10%) lázzal, szisztémás tünetekkel (hullámzó lázmenet, tranziens erythemas kiütések, lymphadenomegalia, hepatosplenomegalia, pericarditis) jár. A betegség extrém ritka 6 hónapos kor előtt, leggyakrabban 1-3 éves, illetve 8-12 éves korban jelentkezik. A fiú-lány arány a klinikai alcsoportoktól függ. 2.3. A juvenilis idiopathias arthritis aktivitása Giannini javulási kritériumok szerint 2.3.1. a duzzadt ízületek száma (66 ízület) 2.3.2. a mozgásbeszűküléssel jellemezhető ízületek száma (71 ízület) 2.3.3. az orvos általános értékelése (VAS) 2.3.4. a beteg vagy a szülő általános értékelése (VAS) 2.3.5. CHAQ (Childhood Health Assessment Questionnaire) 2.3.6. vörösvérsejt-süllyedés (mm/h)

Source: https://magyarkozlony.hu/hivatalos-lapok/611c5e584c1a1d6d6c82990316b856590b944204/dokumentumok/02a633dc638c6a5a364ab9978d09a00e37c5471d/letoltes